INEC: Dalilin da yasa bamu bari Atiku ya duba kayayyakin zabe ba ▷ Legit.ng
INEC: Dalilin da yasa bamu bari Atiku ya duba kayayyakin zabe ba
3 months ago 682 views by Humaira Samaila
Hukumar gudanar da zabe ta kasa mai zaman kanta wato INEC ta fito ta yi bayani da abinda yasa ta hana dan takaran shugaban kasa karkashin jam'iyyar Peoples Democratic Party (PDP), Atiku Abubakar, duba kayayyakin zabe.
Atiku ya garzaya kotu ne bayan fadi a zaben 23 ga watan Febrairu domin kalubalantar nasarar shugaba Muhammadu Buhari. Amma kakakin jam'iyyar PDP, ya saki jawabin cewa hukumar ta ki bin umurnin kotu kuma ta hana Atiku ganin kayayyakin.
Diraktan labaran hukumar, Oluwole Osaze-Uzzi, ya karyata maganar yayinda yake bayani ga manema labarai ranar Lahadi, yace:
" Ba gaskiya bane cewa an hana jam'iyyar PDP da dan takararta duba kayayyakin zabe. Wannan karya ne. A iyakan ilimina, bamu sau takardar bukatarsu ba sai ranar Juma'a. Kuma muna shirye da basu abinda suke so duk lokacin da suka shirya."
Mai magana da yawun shugaban hukumar INEC, Rotimi Oyekanm, ya bayyanawa jaridar The Cable cewa hukumar zata bi umurnin koti muddin ta sami umurnin a rubuce.
Yace: "Kowa ya sani cewa tun lokacin da aka sanar da sakamakon zaben shugaban kasa, hukumar ta dukufa tana aiki kan abubuwan da suka shafi zaben majalisar dokokin tarayya, gwamnoni, majalisun dokokin jiha da kuma zaben birnin tarayya."
"Ranar Alhamis da ya gabata, hukumar ta gabatar da takardar shaidan nasara a zabe ga sabbin sanatoci da sabbin yan majalisar wakilai."
Yanzu-yanzu: Allah ya yiwa mahaifin Makarfi rasuwa
29 minutes ago 451 views
Yanzu-yanzu: Hankalin jama'a ya tashi yayinda wasu suka kashe kwamandan Soji a Bauchi